### Beslutning

Jasmin Bruun, Sonny Jespersen, Danny Holst, Åge Andresen og Joakim Skov kunne tiltræde indstillingen i overensstemmelse med Magistratens anbefaling.

 Ruben Lassen kunne ikke tiltræde indstillingen.

 Birgitte Dam var forhindret i at deltage i udvalgets behandling af sagen.

Teknik og Miljø bemyndiges til at meddele de fornødne tilladelser i forbindelse med opførelsen af en ny etageejendom på [adresse] 71.

### Resumé

Der er søgt om tilladelse til at nedrive den eksisterende ejendom på [adresse] og opføre en ny bebyggelse i 5 etager med erhverv i stueetagen og boliger i de øvrige etager.

 Ejendommen er opfattet af lokalplan 591 og ligger i kommuneplanens rammeområde 010210CY, der fastlægger områdets anvendelse til cityformål og boliger, der kan forenes med cityfunktionen.

 Projektet fraviger kommuneplanens hovedregel om sluttet byggeri i [adresse] med nabobebyggelsen og ingen boliger i stueplan, idet facaden mod [adresse] er rykket lidt ind på grunden, og der etableres boliger i stueplan der.

 En partshøring har medført indsigelser, hvor der bl.a. peges på bevaring af den eksisterende ejendom, ejendommens anvendelse, byggeriets omfang og arkitektur, lysforhold, indblik, støj, udsigtsforhold, værdiforringelse, revneskader, byggegener samt parkering.

 Planlægning og Byggeri vurderer, at byggeriet er tilpasset området og de omkringliggende ejendomme, og at indvirkningen af byggeriet ikke vil gå ud over, hvad der må forventes i området.

### Indstilling

At Teknik og Miljø bemyndiges til at meddele de fornødne tilladelser.

### Sagens forløb

12-03-2014 Borgmesterens Afdeling
Fremsendes til Magistraten.

 Borgmesterens Afdeling har ingen bemærkninger til indstillingen.
 17-03-2014 Magistraten
Fremsendes til [adresse] med bemærkning, at Magistraten i mødet den 17. marts 2014 anbefaler, at byrådet tiltræder Magistratsafdelingen for Teknik og Miljøs indstilling af 6. marts 2014.

 Camilla Christoffersen tog forbehold
 26-03-2014 Aarhus Byråd
Sagens behandling blev udsat i byrådets møde den 26. marts 2014.
 09-04-2014 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 9. april 2014
 12-05-2014 Teknisk Udvalg
Jasmin Bruun, Sonny Jespersen, Danny Holst, Åge Andresen og Joakim Skov kunne tiltræde indstillingen i overensstemmelse med Magistratens anbefaling.

 Ruben Lassen kunne ikke tiltræde indstillingen.

 Birgitte Dam var forhindret i at deltage i udvalgets behandling af sagen.
 21-05-2014 [adresse]
Sagens behandling blev udsat  i byrådets møde den 21. maj 2014.
 11-06-2014 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 11. juni 2014 har vedtaget Magistratens foranstående indstilling af 17. marts 2014.
 Dansk Folkepartis og Enhedslisten De Rød-Grønnes byrådsgrupper kunne ikke tiltræde indstillingen.